.68 ARISTOTELIS 
CAP. X. (vulgo XIY. Scaligero XVII.) 
Reliquum est inter animalia sanguine concreta 
serpentum genus. Est autem vtriusque particeps 
naturae: maxima etenim pars terrestris est: pau¬ 
ciores ex aquaticis in aquis dulcibus degunt: nam 
in mari quoque reperiuntur , terrestribus cetera si¬ 
miles praeter caput , quod congris habent propius. 
Genera ( species ) marinorum mulla sunt, et colore 
omnis generis: in locis valde profundis non gi¬ 
gnuntur. Pedibus carent serpentes, quemadmodum 
2 et pisces. Scolopendras quoque saxosis locis mare 
fert, terrestribus similes, sed paulo minores atque 
rubicundiores: pluribus item pedibus cruribusque 
gracilioribus: quae, sicuti de serpentibus diximus, 
3 in profundis locis non proueniunt. Est autem pi¬ 
sciculus saxatilis quidam, quem nonnulli echenei¬ 
dem nominant; quo vtuntur aliqui tum ad amatoria 
tum ad lites·, inutilis ad vescendum. Non defuere, 
qui falso ei pedes adscripserint, decepti pinnis, 
quae pedum prae se ferunt speciem. Tot igitur 
talesque sunt animalium sanguineorum partes 
extimae, atque rationes, quibus ipsae inter se diffe¬ 
runt. 
CAP. XI. (vulgo XV. Scaligero XVIII.) 
Nunc vero interiores primo loco in iisdem ge¬ 
neribus quonam modo se habeant dicendum est 
. 
